作者：葛长庚
词牌/韵律：贺新郎

paragraphs: 月插青螺髻。
柳梢头、夕阳荏苒，西风摇曳。
数粒苍山粘远汉，树色烟光紫翠。
飞骑气、半醒半醉。
剑跨秋空磨星斗，指琼童、不得鸣金辔。
恐惊动，紫清帝。
浮云飞度蓬莱水。
忆山中、松寒露冷，猿啼鹤唳。
家在武夷岩谷里，一亩烟霞活计。
叹拈指、人生百岁。
兰畹芝田几今古，洞门前、小鹿衔花戏。
不知有，人间世。